**Jelentés**

a Sárospataki Református Kollégium Tudományos Gyűjteményei  
2022. évi munkájáról

**1. Létszám**

A Nagykönyvtár munkatársai a tárgyévben 14, mely létszámból négy munkatárs a gyűjtemények egészére kiterjedően végzi a munkáját.

A 14 munkatársból 3 felsőfokú szakirányú, 8 felsőfokú diplomával rendelkezik, 2 személy képesítés nélküli középiskolai végzettséggel, 1 személy pedig érettségi nélküli. A 8 felsőfokú végzettségűből 2 személy szakirányú továbbképzésben is részesült. 2017-ben 14-en dolgoztak a Nagykönyvtárban, 11-en napi 8 órában, ketten 6 órában, 1 munkatárs pedig 4 órában..

A Levéltárban tárgyévben: 3 munkatárssal számoltunk, mindhárman 8 órában dolgoztak. Mindnyájan felsőfokú szakirányú végzettséggel rendelkeznek.

A Múzeumban tárgyévben 7 munkatárs dolgozott, négyen 8 órában, ketten 4 órában, 1 munkatárs pedig 6 órában. Egy munkatárs kivételével mindnyájan felsőfokú diplomával rendelkeznek, négyen szakirányú végzettséggel.

Az Adattárban 2 munkatárs dolgozott, mindkettő 8 órában. Mindketten felsőfokú diplomával rendelkeznek.

A Sárospataki Református Kollégium Tudományos Gyűjteményeiben foglalkoztatottak létszáma 2022-ben 27 fő, mely létszámból 22-an 8 órában, 4-an 6 órában, 1 pedig 4 órában dolgoztak. Nyolc munkatárs meghatározott idejű munkaszerződéses.

Nagykönyvtár fiókkönyvtáraként működő Tompa Mihály Teológiai Könyvtár munkatársa dr. Lapis József irodalomtörténész-könyvtáros, aki a Teológiai Akadémia alkalmaz.

**2. Gyarapodás, kutatás, idegenforgalom**

1. A Nagykönyvtár feldolgozott állománya 2022. december 31-én:

Kutatók és olvasók kiszolgálásával kapcsolatos adatok:

kölcsönzés 285+1 600= 1885

könyvtárközi kölcsönzés 6 küldött+14 kért= 20

tárgyévben beiratkozottak 69+80 = 149

referensz kérdések 1532+570 = 2 102

helyben használt dokumentumok 3 102 + 4 001 = 7 103

helyben olvasók és kölcsönzők 535+1 610= 2 145

e-katalógus keresők 4 494

honlapot látogatók 3 436

könyvtárlátogatók 9 210

fénymásolás 3 100+3 000= 6 100

e-dokumentumok küldése 395+310= 705

CD írás és DVD másolás 0

szkennelés 3 250+8 500 = 11 750

bevitt rekordok 9470+416= 9 886

fotózás 135

e-katalógus adatbázis állása 2022. 12.31-én: 279 823

Könyvek és folyóiratok vásárlására fordított összeg 2022-ben:   
1 679 946 + 1 000 000 + 342 245 = 3 022 191 ft.

A Nagykönyvtár állománya a könyvtári dokumentumok összességét tekintve, a következők szerint gyarapodott:

|  |  |  |
| --- | --- | --- |
| Dokumentum | Éves gyarapodás | Összesen |
| **könyv** | 5 776 | 475 203 |
| **folyóirat** | 1062 | 30 808 |
| **kézirat** | 967 | 161 885 |
| **e-dokumentum** | 108 | 1 895 |
| **hanglemez/hangkazetta** | 50 | 1 109 |
| térkép | 0 | 2 504 |
| kotta | 0 | 368 |
| film | 0 | 333 |
| értesítő | 0 | 5 076 |
| **gyászjelentés** | 18 | 39 372 |
| Összes dokumentum 7 981 | | 718 553 |
| Selejtezett dokumentum 2022-ben: 1888 | | 716 665 |

1. A Levéltár feldolgozott állománya 2022. december 31-én: 380 fondban, 512 ifm

Éves gyarapodás: 2 imf.

Az Adattár feldolgozott állománya 2022. december 31-én: 275 317 adattári egység

Éves gyarapodás: 9 132 adattári egység.

A Levéltár és Adattár kutatóinak száma 175 fő 714 kutatási esettel.

1. A Múzeum feldolgozott állománya 2022. december 31-én: 29.508 múzeumi tárgy.

Éves gyarapodás: 113 múzeumi tárgy 2022-ben a Múzeumot és Nagykönyvtárat fizető látogatók száma 9 210 fő volt, melyből 6 421 felnőtt, valamint 1 353 diák. Az ingyenes látogatók száma 1 436 fő.

**A Tudományos Gyűjteményei 2022. évi állománya 1 021 490 gyűjteményi egység, valamint 512 ifm. levéltári dokumentum.**

**3. Fontosabb gyűjteményi tevékenység**

**a. A** **Könyvtárban**

Mintegy 10 000 könyvet számláló és egyben nagy értéket képviselő Dankó Imre hagyatékból sikerült feldolgozni és a Huntéka rendszerben elérhetővé tenni 8 941 kötetet. Szerzeményezési jegyzékek készültek a beérkezett könyvadományokról és könyvhagyatékokról, melyből leválogattunk és feldolgoztunk 5 156 könyvet

Feldolgozásra és egyben a Huntéka rendszerbe került a Szathmáry Lajos könyvhagyatékából 342 db. könyvtári dokumentum. A Halmi Róbert könyvtár 392 könyvvel gyarapodott, amely 158 dokumentummal együtt feldolgozásra került az elektronikus katalógusban. A Szarhmáry Lajos könyvtár 679 könyvvel gyarapodott, melyek úgyszintén bekerültek az e-katalógusba.

Befejeztük 204 000 könyv általános, mindenre kiterjedő revízióját, leselejteztünk 1 888 könyvet, kallódik 351 könyv. Ezzel az alapos revízióval több évtizedes nyitott kérdéseke zártunk le. Áttekintetlen volta miatt szükségessé vált a III. és IV. jelzetű könyvek áttekintése és átdolgozása, mely munkálat 2022-ben befejeződött. Kb 50 kötetet félretettünk azonosítás végett, mivel címlappal nem rendelkeztek, a leltárkönyv pedig rosszul azonosította be őket. Az elkövetkező 2-3 évben folytatjuk, illetve szeretnénk befejezni a fennmaradt 270 000 könyv mindenre kiterjedő revízióját. Szépen haladunk a gyászjelentés szakszerű feldolgozásával is, amely egyben a revíziót is jelenti. Elkezdődött a mintegy 161 000 kézirat aprólékos revíziója is. Folytatódik a mintegy 31 000 folyóirat áttekintése, szükség szerint megtörténtek az elektronikus katalógusban a javítások.

Az elmúlt esztendőben is folytattuk a régi könyvek adatfelvitelét a Huntéka integrált könyvtári rendszerébe.

Folytattuk a 2020-ban elkezdett a mintegy 600 000 könyvtári dokumentum általános revízióját, pótolva a több évtizedes mulasztást. Reménység szerint ezt a munkát 2023 decemberéig sikerül befejezni.

Helyet és megfelelő eszközöket biztosítunk a Tokaj-Hegyalja Egyetem egy munkatársa számára, aki digitalizálási feladatokat lát el. 2022-ben digitalizált mintegy 15 000 oldalt.

A következő könyvhagyatékok és könyvadományok érkeztek hozzánk:

Könyvadomány2022-ben 2871 darab.

2022-ben tervezett és szerkesztett könyvek száma 12. A szakembereink több esetben szerkesztettek folyóiratot, magazint, brosúrát, meghívót, plakátot, belépőjegyet, képeslapot. Részt vettel installációk tervezésében-építésében. Készítettünk történelmi ismeretterjesztő filmsorozatokat, köszöntő filmeket, interjúkat és múzeumi filmeket, interakciókat, továbbá oktató filmeket és közösségi oldalakhoz direkt film-trailereket.

1 710 könyv esetében megtörtént a módosítása és feltöltése a HunTéka Könyvtári Rendszerbe. 2022-ben elkezdődött a kézirattári anyag teljes körű revíziója, mely során áttekintettünk 94 419 kéziratot.

A szakkönyvtárosi munkakör mellett sok más, a könyvtárhoz többé-kevésbé kapcsolódó alábbi feladatokat is elláttak a munkatársak:

* Bethlen-kötethez műtárgyfotózás
* Deák Ilona raktár költözésének előkészítése
* Egyháztörténeti Szemle szerkesztőségi munkáiban való részvétel (szaklektorálás, angol fordítások koordinálása)
* Hajdú Miklós Egyházi Könyvtár létrehozása a Sátoraljaújhelyi Fegyház és Börtönben
* Harsányi István szobrának felállítása – szervezési és koordinációs munkák
* HUNTÉKA könyvtári leírások módszertanának felülvizsgálata
* Idegenvezetés. A munkatársak egész évben vállalták és végezték a könyvtári tárlatvezetést.
* Jegyelszámoló rendszer kidolgozása és havi belépőjegy-elszámolás
* Külügyminiszteri látogatás előkészítése
* MANDA 3D képkészítéssel kapcsolatos szervezési munkák
* Postma-Gosker könyvtár költöztetése Hollandiából
* Részvétel a kecskeméti gyűjteményi találkozón
* UNESCO Magyarország Bizottság elnökségének látogatása – szervezés
* a könyvtár Dísztermében kiállítás tervezése és megvalósítása
* adminisztrációs feladatok ellátása
* a felvetődő kisebb-nagyobb technikai problémák megoldása
* a nyári diákmunka koordinálása
* az Erasmus programban részt vett kolozsvári teológusok felügyelete, irányítása

2022-ben megtörtént 1110 kötet állományvédelmi kezelése az alábbi bontás szerint:

* Kötésjavítás: 624 könyv
* Fertőtlenítés, megerősítés: 57 kötet
* Gerincjavítás (japán papír, vászon, bőr): 116 könyv
* Új kötéskészítés: 62 könyv
* Prespán tokkészítés: 241 db.
* Az alábbi komoly restaurálások történtek 2022-ben:
* A könyvtárban 6 könyv kötésrestaurálása (kötés, és címlapnélküli köteteknek új kötés készítése), 5 könyv restaurálása (lapok javítása, hiányok pótlása, fertőtlenítése, megerősítése, kötés helyreállítása
* A kézirattárban restaurátori beavatkozást igényelt (fertőtlenítés, megerősítés, kiegészítés, kötés megerősítés, kötésrestaurálás) 9 kézirattári dokumentum, teljes restauráláson átesett 3 kézirattári kötet

Az elmúlt esztendőben mintegy 2 022 190 forintot (1 679 945 forint értékben könyv, valamint 342 245forint értékben folyóirat) fordítottunk könyvtárunk állományának gyarapítására

A Nagykönyvtár Dísztermében a könyvtár munkatársai egy kiállítást rendeztek.

Tudományos munkát végzett (tanulmányok, újságcikkek, önálló művek, előadások) Dr. Dienes Dénes, Bátoriné dr. Misák Marianna, Dr. Kovács Áron, Nagy Klára, Éger Gábor, Tanászi Árpád és Kusnyir Krisztina.

**b**. A **Múzeumban**

2022-ben feldolgozásra kerültek az újonnan beérkezett múzeumi tárgyak. Ezeket a tárgyakat katalogizálták és lefényképezték. 2022. év végén az illusztrált kartonok száma 12.045 darab. A korábban kiépített digitális nyilvántartásban folyamatosan történik a feltöltés. 2022. év nagy előrelépés, hogy az összes múzeumi kartont sikerült digitalizálni. Több esetben kölcsönöztek múzeumi tárgyakat külső intézményeknek. A 2020-ban elkezdődött múzeumi tárgyak restaurálása 2022-ben is folytatódott. 2022-ben a Nagykönyvtár egy munkatársa, és a Múzeum munkatársa tollából megjelent a Mesélő tárgyak című kiadvány. Közben folyamatosan kiszolgálták a kutatókat is.

A Berna-sor épületében található iskolatörténeti és egyházművészeti állandó kiállítás gondozásán túl időszaki kiállításokat is rendeztek, helyben két kiállítást, külső helyszínen pedig egy kiállítást. A Múzeum dolgozói a Nagykönyvtár és Levéltár munkatársaival együtt rendszeresen végezték az intézmény két látványosságának a tárlatvezetését, illetve a látogatók fogadását.

A Múzeumhoz tartozó Textilrestauráló műhelyben két munkatárs végezte a szakmunkát. Restauráltak egy 19. századi református papi palástot, a Guttenberg-terem új asztalaira és szekrényeire zsinóros brokát terítőt készítettek, 12 darab ülőpárna készült a Múzeum részére, az igazgatói iroda asztalára pedig paszománnyal ellátott terítő. Továbbá restauráltak két úrasztali terítőt, leltárba vették az Avasi Református Egyházközség 15 darab terítőjét, melyekről szakmai leírást is készítettek. 4 darab úrasztali textíliát készítettek elő a tállyai kiállításra, a cigándi Bodrogközi Porta számára bevizsgáltak, és szakmai leírást készítettek 35 darab helyi szőttesről. A helyi múzeumbolt részére folyamatosan készítettek ajándéktárgyakat. Az abodi egyházközségből bekerült 26 textíliát bevizsgáltak, tisztítottak és leltárba vették. Több konferencián és kiállításon részt vettek, és segítséget nyújtottak. Értékmentő feladatként elkezdték feldolgozni a szecessziós úrasztali terítőket és takarókat a következő kiadványukhoz.

Tudományos munkát végzett Pogácsásné dr. Kusnyír Éva és Egeresi Gábor.

**c. Levéltár és Adattár**

A **Levéltárban** feldolgozásra kerültek a Sátoraljaújhelyi Református Egyházközség már nem használt, levéltárivá érett protocollumai, anyakönyvei, presbiteri jegyzőkönyvei. Folytatódott a Repozitórium épületében lévő raktárhelységünkben lévő „dobozos” anyagok átdobozolását, mivel a régi dobozok már kezdenek szétesni. Ezzel párhuzamosan, a középszinten rendezett anyagok is szükség szerint új palliumokban kerültek elhelyezésre. Tárgyévben az úgynevezett Zsoldos-anyagban lévő dokumentumokból restaurálásra került a helyi restaurátor műhelyben

12 szálas irat.

A Levéltárhoz tartozó papírrestauráló műhely dolgozói 2023-ban is folytatták az állományvédelmi munkánkat a könyvtár, a levéltár, és a kézirattár raktáraiban. Elvégezték 1110 kötet állományvédelmi kezelését.Elkészítették két könyv nemesmásolatát a Múzeum számára. 31 ív levél került restaurálásra a Levéltár számára. A Könyvtárban megtörtént hat könyv kötésrestaurálása. Öt könyv esetében elvégezték a lapok javítását, a hiányok pótlását, fertőtlenítését, megerősítését és a kötés helyreállítását. A Kézirattárban restauráltak kilenc kötetet, három kötet áteset egy teljes körű restauráláson.

Tudományos munkát végzett Szentimrei Márk.

Az **Adattár** szobáiban teljesen megújultak a fiókos és kéziratokat őrző szekrények. Mindez magával hozta a régi tárolókban meglévő anyag újra elhelyezésének gondosan végzendő munkáját. (katalóguscédulák pontos elhelyezése, ellenőrzése…) 2022-ben is folytatódott az eddig a Levéltár raktárában őrzött korábban kapott hagyatékok válogatása és előrendezése. Tovább folytatódott a tájképes levelezőlap - gyűjtemény revíziója. 2021-ben Csáky Csongor a Rákóczi Szövetség elnökének megkeresésére a fenntartó Tiszáninneni Református Egyházkerület valamint a Sárospataki Tudományos Gyűjtemények Levéltárán keresztül az Adattárban került a Rákóczi Szövetség egész iratanyagának átválogatása. Az átválogatás után csak a Tudományos Gyűjtemények profiljába tartozó anyagok maradnak helyben, a többi visszakerül a Rákóczi Szövetséghez. Az elmúlt évben a múzeum munkatársai folyamatosan kértek előkészítendő írásos és fotóanyagból álló előkészítő munkát.

Várady Zsolt lelkipásztor kártyanaptár gyűjteménye is tovább gyarapodott az előző esztendők anyagával. Balogh László sárospataki festőművész anyagát folyamatosan jutatta el hozzánk 2022-ben is. Tamás Erzsébet ny. pedagógus helytörténeti anyagával is tovább gazdagodott a Sárospatak közelmúltját bemutató általa gyűjtött gyűjteményrész.

Tudományos munkát végzett Laczkó Gabriella.

**4. Kiállítások, rendezvények és saját kiadványok**

**a. Kiállítások és rendezvények**

Állandó kiállítás az Iskolatörténeti és egyházművészeti kiállítás, a gönci Károlyi Gáspár Múzeum és Biblia-kiállítás, a keleméri Tompa Mihály Emlékház, és a hangácsi Szarhmáry-Király György Egyháztörténeti Múzeum.

A gönci Károli Gáspár Múzeum és Biblia - kiállítás 2015. november 7-től zavartalanul várja látogatóit. A bibliatörténeti, helytörténeti és egyházművészeti kiállításnak nagy sikere van. Az informatikai eszközöket a látogatók kipróbálják, a gyerekek különös élvezettel veszik birtokba. A múzeum 2018-ben az előzetes várakozásainknak megfelelően sok látogatót és gyülekezeti csoportot vonzott határainkon belülről és túlról egyaránt.

A Tudományos Gyűjtemények felügyelete alá tartozó keleméri Tompa Mihály Emlékmúzeum „Összezúzott Lant” címmel rendezett kiállítását ebben az esztendőben is zavartalanul megtekinthették az odalátogatók. 2022-ben is sokan érkeztek, hogy megtekinthessék a pap-költő egykori szolgálati helyeit, íróasztalát, használati tárgyait és eredeti műveit, valamint a szobrát.

A hangácsi Szathmáry-Király György Egyháztörténeti Múzeum időszakos nyári kiállításán várta a látogatókat.

**b. A Hernád Kiadó tevékenysége**

Tervezett és szerkesztett könyvek**:**

Sasok a viharban V. kötet, Hős Csaba: Igehirdetések I-II. kötetek, Korán sötétedik (facsimile), Bethleheni Bethlenek (könyv), Varga Zsigmond: Görög nyelv és-gyakorlókönyv, Győri István: Görög útikönyv, Zsoltárok (facsimile), Petrőczi Éva: Szent hagyaték, Dienes Dénes: Tankötet, Eötvös József: Napló és Verseim 2 kötet (facsimile), Békesi Sándor: Középkori magyar szentek emlékezete, Úrasztali terítők – hímzés - és mintakönyv, Mesélő tárgyak a Sárospataki Református Kollégiumban, Breukelmann– Börzsönyi József: Biblia Teológia (2. kötet).

Tervezett és szerkesztett folyóiratok, magazinok, flyerek, brosúrák , meghívók, plakátok, belépőjegyek, képeslapok. Installációk tervezése-építése, közösségi oldalak adminisztrátor:

Sárospataki füzetek 1 - 4 szám, Reforrás kerületi magazin 1-2-3 számok, Múzeumi kiállítás vezetők, Múzeumi meghívók: Virágh Sándor kiállítás meghívó és plakát, Harsányi István szoboravató ünnepség- meghívó és plakát, Király István 100 konferencia- meghívó és plakát, Exodus kiállítás és konferencia-meghívó és brosúra, Marczi Mariann zongoraművész karácsonyi koncert-plakát és Facebook cover, SRTA tanulmányi tájékoztató-kiadványok szerkesztése és gyártatása (évi 2 szám), Református Kollégium karácsonyi képeslap tervezése, gyártatása, SRK turisztikai reklám-hirdetés készítése, Borosüveg címkék tervezése gyártatása, Múzeumi belépőjegyek szerkesztése és gyártatása, Kétnyelvű feliratok szerkesztése múzeumi kiállítási helyekhez, információs táblák tervezése, szerkesztése a megújult múzeumi és kollégiumi fogadóhelyeken, múzeumi installációk szerkesztése és gyártatása (fotók, plakátok, feliratok) statikus helyekre.

# Fotózás, digitalizálás, nyomtatás:

Múzeumi tárgyak szakszerű fotózása és digitalizálása (SRKTGy Múzeum–kb 500 db műtárgy) térképek szkennelése és fotózása, esemény és archiválási fotózás. Úrasztali terítők és múzeumi textil anyagok fotózása, digitalizálása (öt kötet könyv-megjelenés). Esemény fotózás (kiállítás megnyitók, konferenciák, közösségi oldalakhoz tartalom feltöltéséhez.

Filmkészítés (felvételezés, világítás, filmvágás, transzkódolás, greenbox-technika):

Történelmi ismeretterjesztő filmsorozatok készítése, köszöntő filmek, interjúk és múzeumi filmek interakciókhoz, oktató filmek készítése. Közösségi oldalakhoz direkt film-trailerek.

2022-ban egy pályázatot készítettünk és nyertünk 1 800 000 forintot levéltári dokumentumok restaurálására. Megtörtént két pályázat elszámolása és lezárása.

Sárospatak, 2023. március

Dr. Dienes Dénes

gyűjt. igazgató